**În acel atunci**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atunci,

s-a deschis ochiul ceţii,

tăcerea de spaimă şi durere,

neputinţa mea

de a vedea,

de a înţelege,

de a crede.

Sclipirea senină din mâinile,

din zâmbetul tău

cobora în încolţirea altei ierbi.

Nu se mai ţeseau anotimpuri,

dimineţi şi apusuri,

era doar starea aceea,

dintre veghe şi aşteptare,

dintre făptură şi nălucă;

împietrea lacrima

să nu-ţi tulbure frământul.

Mă strigai cu numele

celor plecaţi,

răscolitul adâncului

te purta mai aproape de ei

decât de mine.

Eu auzeam corbii cum bat clopote,

tu vedeai scânteia luminii

Atunci